----

----

I Ανακοινώσεις

Επιτροπή

----

Ισοτιμίες του ευρώ (1)

21 Νοεμβρίου 2006

(2006/C 285/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Τελική έκθεση του συμβούλου ακροάσεων στην υπόθεση COMP/F/38.645 — Methacrylates

(σύμφωνα με τα άρθρα 15 και 16 της απόφασης 2001/462/EΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού — ΕΕ L 162 της 19.6.2001, σ. 21)

(2006/C 285/02)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης οδηγεί στις ακόλουθες παρατηρήσεις:

Εισαγωγή

Η παρούσα υπόθεση προκύπτει από μια αίτηση απαλλαγής από πρόστιμα την οποία υπέβαλε η Degussa σύμφωνα με την ανακοίνωση περί επιείκειας, σχετικά με σύμπραξη στην αγορά προϊόντων μεθακρυλικών ενώσεων, από τους επακόλουθους ελέγχους που διενήργησε η Επιτροπή το Μάρτιο του 2003 στις εγκαταστάσεις των επιχειρήσεων Atofina, Barlo, Degussa και Lucite, από τις περαιτέρω αιτήσεις επιεικούς μεταχείρισης εκ μέρους των επιχειρήσεων Atofina, Lucite και ICI και από μια σειρά αιτήσεων για την παροχή συμπληρωματικών πληροφοριών. Η Επιτροπή κατέληξε στο συμπέρασμα ότι οι επιχειρήσεις είχαν λάβει μέρος σε δυνητική παράβαση του άρθρου 81 της συνθήκης ΕΚ και του άρθρου 53 παράγραφος 1 της συμφωνίας ΕΟΧ.

Κοινοποίηση αιτιάσεων και πρόσβαση στο φάκελο

Στις 17 Αυγούστου 2005, απεστάλη κοινοποίηση αιτιάσεων στους ακόλουθους παραλήπτες:

Degussa AG, Röhm GmbH & Co. KG, Para-Chemie GmbH (στο εξής «Degussa»)· BASF AG· ICI Plc· Total SA και Elf Aquitaine SA· Arkema SA, Altuglas International SA, Altumax Europe SAS (στο εξής «Atofina»)· Lucite International Ltd, Lucite International UK Ltd (στο εξής «Lucite»)· Quinn Barlo Limited, Quinn Plastics NV, Quinn Plastics GmbH, Quinn Plastics SA (στοο εξής «Barlo»)· Repsol YFP· Repsol Quimica SA Repsol Bronderslev A/S, Repsol Polivar SpA (στο εξής «Repsol»).

Η πρόσβαση στο φάκελο κατέστη δυνατή μέσω ενός CD-ROM που περιείχε όλα τα έγγραφα του φακέλου της Επιτροπής. Από το φάκελο που διαβίβασε η Επιτροπή ορισμένα έγγραφα έλειπαν ή δεν ήταν αναγνώσιμα. Το πρόβλημα αυτό επιλύθηκε ταχέως για όλα τα μέρη χωρίς να καταστεί αναγκαία για το λόγο αυτό η παράταση της προθεσμίας απάντησης στην κοινοποίηση αιτιάσεων.

Οι απαντήσεις των μερών και η ακρόαση

Η αρχική προθεσμία απάντησης στην κοινοποίηση αιτιάσεων έληγε για όλα τα μέρη στις 19 Οκτωβρίου 2005. Κατόπιν υποβολής σχετικού αιτήματος, χορηγήθηκαν περιορισμένες παρατάσεις στις ICI, Repsol YPF, Repsol Quimica και Lucite. Οι απαντήσεις παρελήφθησαν από τις 19 Οκτωβρίου 2005 ως τις 4 Νοεμβρίου 2005 (δηλ. εντός της ορισθείσας προθεσμίας).

Οι ICI, Quinn, Repsol Quimica και Repsol YFP ζήτησαν ακρόαση, και όλες οι άλλες επιχειρήσεις εξέφρασαν την επιθυμία να συμμετάσχουν στην ακρόαση. Η ακρόαση πραγματοποιήθηκε στις 15 και 16 Δεκεμβρίου 2005. Παραβρέθηκαν όλοι οι παραλήπτες της κοινοποίησης αιτιάσεων.

Οι Repsol Quimica και Lucite ζήτησαν πρόσβαση στις απαντήσεις των άλλων παραληπτών της κοινοποίησης αιτιάσεων θεωρώντας ότι περιείχαν στοιχεία που θα μπορούσαν να αποδειχθούν χρήσιμα για την υπεράσπισή τους. Οι υπηρεσίες της Επιτροπής απέρριψαν το αίτημά τους δεδομένου ότι οι απαντήσεις στην κοινοποίηση αιτιάσεων δεν αποτελούν μέρος του φακέλου της έρευνας. Αργότερα επιβεβαίωσα αυτή τη θέση όσον αφορά τη Repsol Quimica, εκδίδοντας απόφαση σύμφωνα με το άρθρο 8 της εντολής του συμβούλου ακροάσεων. Κατά την ακρόαση, δόθηκε σε όλα τα μέρη η διαβεβαίωση ότι, εάν προέκυπταν νέα ενοχοποιητικά στοιχεία, ή νέα ενοχοποιητικά στοιχεία τα οποία η Επιτροπή προτίθετο να ενσωματώσει στην τελική της απόφαση, θα τους παρείχετο η ευκαιρία να τα σχολιάσουν αργότερα και ότι, κατά συνέπεια, θα διασφαλίζονταν πλήρως τα δικαιώματα υπεράσπισής τους.

Εντούτοις, λίγο πριν από την ακρόαση, γνωστοποιήθηκε σε όλα τα μέρη ένα μη εμπιστευτικό κείμενο της απάντησης της Degussa. Οι υπηρεσίες της Επιτροπής είχαν ζητήσει από την Degussa, για τους σκοπούς της έρευνας, να αποσαφηνίσει δύο θέματα από την απάντησή της στην κοινοποίηση αιτιάσεων που παρουσίαζαν ενδιαφέρον και για τα άλλα μέρη. Η Degussa προσκόμισε τα ζητηθέντα πληροφοριακά στοιχεία, τα οποία γνωστοποιήθηκαν στα υπόλοιπα μέρη μαζί με τη μη εμπιστευτική εκδοχή της απάντησής της στην κοινοποίηση αιτιάσεων, πράγμα που επέτρεψε στα μέρη να διατυπώσουν παρατηρήσεις σχετικά.

Σχέδιο τελικής απόφασης

Με βάση τις απαντήσεις των μερών στην κοινοποίηση αιτιάσεων και τις δηλώσεις που διατυπώθηκαν κατά την ακρόαση, στο σχέδιο τελικής απόφασης τροποποιήθηκαν οι αιτιάσεις που παρατίθενται στην κοινοποίηση αιτιάσεων. Πρώτον, αφαιρέθηκαν λόγω ανεπαρκών αποδεικτικών στοιχείων οι ισχυρισμοί που αφορούν τις Repsol, BASF και Quinn Plastics SA. Δεν είναι επομένως παραλήπτες του σχεδίου απόφασης.

Δεύτερον, τα προϊόντα που καλύπτει η παράβαση μειώθηκαν σε τρία: ενώσεις για τύπωση από μεθακρυλικό πολυμεθύλιο (PMMA), στερεά φύλλα μεθακρυλικού πολυμεθυλίου (PMMA), και είδη υγιεινής από μεθακρυλικό πολυμεθύλιο (PMMA). Δεν παρασχέθηκαν επαρκείς αποδείξεις προς επίρρωση των ισχυρισμών που διατύπωσε η επιχείρηση που υπέβαλε αίτηση απαλλαγής από πρόστιμα όσον αφορά τα μεθακρυλικά μονομερή (MMA), συνεπώς η Επιτροπή προτείνει την άρση των αιτιάσεων σχετικά με τα μεθακρυλικά μονομερή (MMA). Επίσης, ήρθησαν οι αιτιάσεις κατά των Quinn Barlo Ltd, Quinn Plastics NV και Quinn Plastics GmbH σχετικά με τις ενώσεις για τύπωση από μεθακρυλικό πολυμεθύλιο (PMMA).

Τρίτον, η διάρκεια της παράβασης όσον αφορά τα διάφορα μέρη είναι μικρότερη από την αναφερόμενη στην κοινοποίηση αιτιάσεων.

Το σχέδιο απόφασης που υπέβαλε η Επιτροπή περιλαμβάνει μόνο τις αιτιάσεις σχετικά με τις οποίες δόθηκε στα μέρη η ευκαιρία να γνωστοποιήσουν τις απόψεις τους.

Με βάση τα ανωτέρω, θεωρώ ότι, στην παρούσα υπόθεση, έγιναν σεβαστά τα δικαιώματα ακρόασης όλων των συμμετεχόντων.

Βρυξέλλες, 19 Μαΐου 2006

Karen WILLIAMS

----

----

Γνώμη της συμβουλευτικής Επιτροπής συμπράξεων και δεσποζουσών θέσεων η οποία διατυπώθηκε κατά την 409η συνεδρίασή της στις 15 Μαΐου 2006 σχετικά με σχέδιο απόφασης στην υπόθεση COMP/F/38.645 — Methacrylates

(2006/C 285/03)

(Κείμενο που παρουσιάζει ενδιαφέρον για τον ΕΟΧ)

----

----

Γνώμη της Συμβουλευτικής Επιτροπής συμπράξεων και δεσποζουσών θέσεων η οποία εκδόθηκε κατά την 410η συνεδρίασή της στις 29 Μαΐου 2006 σχετικά με σχέδιο απόφασης στην υπόθεση COMP/F/38.645 — Methacrylates

(2006/C 285/04)

(Κείμενο που παρουσιάζει ενδιαφέρον για τον ΕΟΧ)

----

----

Προηγούμενη γνωστοποίηση συγκέντρωσης

(Υπόθεση COMP/M.4468 — Candover Partners/Hilding Anders)

Υπόθεση υποψήφια για απλοποιημένη διαδικασία

(2006/C 285/05)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

(2)ΕΕ C 56 της 5.3.2005, σ. 32.

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2006/C 285/06)

(Κείμενο που παρουσιάζει ενδιαφέρον για τον ΕΟΧ)

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2006/C 285/07)

(Κείμενο που παρουσιάζει ενδιαφέρον για τον ΕΟΧ)

----

(1)  Αφαιρείται ποσό 32 450,54 ευρώ που αφορά την 00/15654 — INFINITUM — Indústria de Confecções, Lda, η ενίσχυση της οποίας ανακοινώθηκε το 2004, αλλά εν τω μεταξύ ακυρώθηκε.

----

III Πληροφορίες

Επιτροπή

----

Πρόγραμμα Ευρώπη για τους πολίτες 2007-2013 — Υπό όρους δημοσίευση του Οδηγού Προγράμματος

(2006/C 285/08)

Εισαγωγή

Η πρόταση της Επιτροπής αναφορικά με το πρόγραμμα Ευρώπη για τους πολίτες (Europe for Citizens) για την περίοδο 2007 -2013 έχει προγραμματιστεί να εγκριθεί σύντομα από τον ευρωπαίο νομοθέτη. Προκειμένου να καταστεί δυνατή η γρήγορη υλοποίηση του εν λόγω προγράμματος και προκειμένου να επιτραπεί στους δυνητικούς δικαιούχους των κοινοτικών επιχορηγήσεων να καταρτίσουν τις προτάσεις τους, η Επιτροπή αποφάσισε να δημοσιεύσει μια προσωρινή έκδοση του Οδηγού Προγράμματος η οποία περιλαμβάνει λεπτομερείς πληροφορίες αναφορικά με την υλοποίηση του προγράμματος.

1.   Ρήτρα προφύλαξης

Ο Οδηγός Προγράμματος δεν δεσμεύει νομικά την Επιτροπή. Είναι δυνατό να ακυρωθεί και να δημοσιευθεί νέα έκδοση του Οδηγού Προγράμματος με διαφορετικές προδιαγραφές και κατάλληλα προσαρμοσμένες προθεσμίες υποβολής προτάσεων, σε περίπτωση ουσιαστικής τροποποίησης της νομικής βάσης από τον ευρωπαίο νομοθέτη.

Εν γένει, η υλοποίηση του προγράμματος Ευρώπη για τους πολίτες κατά το 2007, όπως προβλέπεται στον Οδηγό Προγράμματος, υπόκειται στις παρακάτω προϋποθέσεις, η πλήρωση των οποίων δεν εξαρτάται από την Επιτροπή:

Επιπλέον, οι αναφορές του Οδηγού Προγράμματος στον Εκτελεστικό οργανισμό εκπαίδευσης, οπτικοακουστικών θεμάτων και πολιτισμού (EACEA) υπόκεινται στην έκδοση απόφασης της Επιτροπής η οποία θα παρατείνει την εντολή του EACEA ώστε να καλυφθεί η νέα γενιά προγραμμάτων.

2.   Στόχοι και περιγραφή

Η Ευρωπαϊκή Επιτροπή, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης αποφάσισαν να θεσπίσουν το πρόγραμμα «Ευρώπη για τους πολίτες», με το οποίο τίθεται σε ισχύ ένα νομικό πλαίσιο για τη στήριξη ευρέος φάσματος δραστηριοτήτων και οργανώσεων που προωθούν την «ενεργό συμμετοχή του ευρωπαίου πολίτη στα κοινά», δηλαδή τη συμμετοχή των πολιτών και των οργανώσεων της κοινωνίας των πολιτών στη διαδικασία της ευρωπαϊκής ολοκλήρωσης.

Οι γενικοί στόχοι του προγράμματος Ευρώπη για τους πολίτες είναι οι εξής:

Για την επίτευξη των στόχων του, το πρόγραμμα Ευρώπη για τους πολίτες προτείνει τέσσερις δράσεις, οι οποίες περιλαμβάνουν διαφορετικά μέτρα.

Δράση 1 — Ενεργοί πολίτες για την Ευρώπη με στόχο τη συμμετοχή των πολιτών είτε μέσω δραστηριοτήτων που σχετίζονται με την αδελφοποίηση πόλεων ή μέσω άλλων σχεδίων των πολιτών.

Δράση 2 — Η ενεργός κοινωνία των πολιτών στην Ευρώπη με στόχο τη δημιουργία οργανώσεων της κοινωνίας των πολιτών είτε μέσω διαρθρωτικής στήριξης βάσει του προγράμματος εργασίας τους σε ευρωπαϊκό επίπεδο ή μέσω στήριξης για διακρατικά σχέδια.

Δράση 3 — Μαζί για την Ευρώπη η οποία περιλαμβάνει εκδηλώσεις ευρείας προβολής, μελέτες και εργαλεία ενημέρωσης.

Δράση 4 — Ενεργός ευρωπαϊκή μνήμη με στόχο την υποστήριξη ενεργειών που αποσκοπούν στη διαφύλαξη των τοποθεσιών και αρχείων που συνδέονται με τις εκτοπίσεις και το σεβασμό της μνήμης των θυμάτων του ναζισμού και του σταλινισμού ή συμβάλλουν σε έναν ευρύτερο προβληματισμό αναφορικά με τις απαρχές και το μέλλον της ευρωπαϊκής ολοκλήρωσης.

3.   Επιλέξιμοι υποψήφιοι

Το πρόγραμμα είναι ανοικτό σε όλα τα ενδιαφερόμενα μέρη που προωθούν την ενεργό συμμετοχή του πολίτη στα κοινά.

Για παράδειγμα: τοπική αυτοδιοίκηση και τοπικές οργανώσεις, ερευνητικοί οργανισμοί στον τομέα των ευρωπαϊκών δημόσιων πολιτικών (ομάδες προβληματισμού), ομάδες πολιτών, οργανώσεις της κοινωνίας των πολιτών, μη κυβερνητικές οργανώσεις, συνδικαλιστικές οργανώσεις, εκπαιδευτικά ιδρύματα, οργανισμοί που δραστηριοποιούνται στο χώρο του εθελοντισμού, οργανισμοί που δραστηριοποιούνται στο χώρο του ερασιτεχνικού αθλητισμού κ.λπ.

Ωστόσο, ορισμένες ενέργειες του προγράμματος απευθύνονται σε ένα πιο περιορισμένο φάσμα οργανισμών. Ως εκ τούτου, η επιλεξιμότητα των υποψήφιων οργανισμών ορίζεται στον Οδηγό προγράμματος ειδικά για κάθε μέτρο/ υπο-μέτρο.

Το πρόγραμμα είναι ανοικτό στα, κατά την 1η Ιανουαρίου 2007 (1), 27 κράτη μέλη της Ευρωπαϊκής Ένωσης. Ενδέχεται επίσης να συμπεριλάβει και άλλες χώρες, ήτοι τις χώρες της ΕΖΕΣ που συμμετέχουν στη συμφωνία για τον ΕΟΧ, τις υποψήφιες χώρες και τις χώρες των Δυτικών Βαλκανίων, με την προϋπόθεση ότι πληρούνται οι σχετικές νομικές και οικονομικές υποχρεώσεις.

4.   Προϋπολογισμός και διάρκεια

Ο συνολικός προϋπολογισμός του προγράμματος ανέρχεται σε 215 εκατ. ευρώ για την περίοδο 2007-2013. Ο ετήσιος προϋπολογισμός υπόκειται στην απόφαση των αρμοδίων για τον προϋπολογισμό αρχών.

Η απόφαση με την οποία θεσπίστηκε το πρόγραμμα ορίζει ότι η συνολική κατανομή του προϋπολογισμού μεταξύ των διάφορων δράσεων πρέπει να είναι η εξής:

5.   Περαιτέρω πληροφορίες

Περαιτέρω πληροφορίες καθώς και λεπτομέρειες για τις προθεσμίες υποβολής αιτήσεων για επιδοτήσεις μπορείτε να βρείτε στον Οδηγό του προγράμματος Ευρώπη για τους πολίτες στις εξής ιστοθέσεις:

http://eacea.cec.eu.int/static/en/citizenship/index.htm

http://ec.europa.eu/dgs/education_culture/activecitizenship/index_fr.htm

----

(1)  Με την επιφύλαξη της κύρωσης των Συνθηκών Προσχώρησης για τη Βουλγαρία και την Ρουμανία.

----